《即事》
清代·鲍桂星

庭阴两三树，檐鸟四五声。悠然午梦回，缓步巡阶行。

阶前一壶酒，扫石还独倾。把酒下以书，一纸尽一觥。

不觉夕阳夕，树影膝上横。山梨脆可饤，野苋红可羹。

呼儿共脱粟，一饱有余清。

作者简介：鲍桂星（1764—1824）字双五，一字觉生。安徽歙县人，清朝官吏。嘉庆四年进士，选庶吉士，授编修，迁中允。九年，典试河南，留学政。十三年，典试江西。十五年，督湖北学政。累迁至内阁学士。因事革职，官终詹事。桂星少从同县吴定学，后师姚鼐，诗古文并有法，著有进奉文及诗集，又尝用司空图说辑《唐诗品》。